JY LEES NOU Bosveld-nooi nou ’n Top-10-finalis
Suné Potgieter is ’n BCom-regstudent van Modimolle. Dié Bosveld-nooi is deur haar ma en vriendin oorreed om in te skryf, en dit is vir haar ’n droom wat sy najaag. Ontmoet haar hier:
Enkellopend en mal daaroor! Beste eienskappe “My hare en vasberadenheid” Bewonder Rolene Strauss, Mej. Wêreld 2014 Gunsteling-kledingstuk “My La Senza-onderklere” Top-fliek Pretty Woman Bungee/lees “Ek hou nie van vinnig afwaarts nie” Beste gereg Sjokolade Parfuum Montblanc Lady Emblem L’Eau
Glo jy in afspraak-webtuistes? Nee, dis beter om fisiek tyd saam met iemand deur te bring.
Grootste lewensles? Om ’n wag voor my mond te plaas. My woorde het my al in ongemaklike situasies laat beland.
Moeilikste ding wat jy nog moes doen? Om my pa vir ewig te groet.
Jy’s lief vir SA . . . Ek’s lief vir die natuur – dan is daar natuurlik ook biltong en boerewors.
INOAR Haar reeds gesonde hare is met Vegan-sjampoe en -opknapperbehandel om dit nog beter te laat lyk. Argan Oil-haarolie gee ekstra glans.
KALAHARI Gereelde afskilfering sorg vir ’n stralende vel. Enzyme Face Buff bevat pampoen-ensieme wat dieper werk.
ISA CARSTENS AKADEMIE Elke finalis het ’n bevogtigende gesigbehandeling ontvang. Ná reiniging en afskilfering met ligte vrugtesure isdie gesig, oë en lippe behandel met maskers vol aktiewe bestanddele vir ’n gesonde, stralende gelaat.